钦定古今图书集成/明伦汇编/官常典/第647卷 > 道同
## 钦定古今图书集成/明伦汇编/官常典/第647卷 > 道同

按：《明外史》本传：“同，河间人，其先蒙古族也。洪武初，荐
授太常寺赞礼郎，出为番禺知县。番禺故号烦剧，而
军卫尤横，数鞭辱县中佐吏，无所忌，前令率不能堪。
同峭直少蕴藉，不避贵要，凡军卫非理者，一切勿从，
民赖以少安。未几，永嘉侯朱亮祖至，数以威福撼同，
同不动。土豪数十辈，好抑买市中珍货，稍不快意，即”
巧诋人以罪，人莫敢谁何。同廉得之，立械其魁。通衢
诸豪家争诣亮祖以货贿求直，亮祖置酒召同，酒次
从容言之，同厉声曰：“公大臣，奈何受小人役使？”亮祖
不能屈也。他日，亮祖出，遇被械者暴酷，日中悉搏颡
哀呼乞免，亮祖遽破械脱之。富民罗氏以女纳亮祖
府中，其兄弟因怙势为奸，同复按治之，亮祖亦夺去。
既而以他事笞同，同积不平，乃条其事奏之。奏未至，
亮祖即先劾同讪敖无礼状。帝不知其由，遂使使诛
同。会同奏亦至，帝始悟，以为同职甚卑，而敢斥言大
臣不法事，有《骨鲠风》，可用，复使使宥之。两使者同日
抵番禺。后使甫到，则同已死矣，县民争悼惜之，或刻
木为同主祀于家，有事卜之辄验，遂讙传同死为神
焉。

县。时盗钱鹤皋倡乱，伪总兵姚某率众逼县治，挺怀
印走府，谋讨逆。闻府城陷，乃仰天叹曰：‘县我死所也，
效死勿去’。贼迫使见伪总兵，挺毅然曰：‘吾有头在，勿
复语’。贼知不可屈，释之。乃密遣人谕巨室以顺逆，有
能擒贼者，上汝功’。巨室遂具舟治器械，渡挺而东，与”
前主簿郑著、王掎、主簿李从吉等聚义兵，斩伪帅姚
总兵、金万户于西沟，复县治。馀党东奔海，谋复叛，又
遣唐翼等追斩之。时右相国徐达遣偏帅统兵破钱
鹤皋，将移兵县境。挺星驰诣帅曰：“苟降罚罚我，如抚
民，民则定矣，无烦大军。”三往返犹未止。会鹤皋忿邑
人不附者，指为逆党，帅逮捕甚急，且以窘挺。挺潜使
报状于右相国徐达，达为上闻，按得其实，乃释。时邻
邑以诖误死者相枕籍，而上海独晏然，挺之力也。杨
维祯为文刻石纪其事。